《蝶恋花 元夕》
明代·沈宜修

疏影横帘烟景暮。万树银花，一夜东风吐。粉片落梅吹绣户。

画堂香缕飘红雾。

人约黄昏明月妒。何似芸笺，彩袖题三五。莫问沉沉壶漏度。

夜深还草鹪鹩赋。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。